Simon Emil Ammitzbøll-Bille

Simon Emil Ammitzbøll-Bille (født 1977) er en dansk politiker. Han var Danmarks økonomi- og innenriksminister fra 2016 til 2019 og medlem av Folketinget fra 2005 til 2022. Han tilhørte Radikale Venstre og senere Liberal Alliance.

 Liv og virke 
Han vokste opp i Farum, der han også gikk gymnaset, og studerte så samfunnsvitenskap ved Roskilde Universitetscenter.

Han var formann i Radikal Ungdom fra 2000 til 2003, og i 2005 ble han valgt inn i Folketinget. I 2008 brøt han med Radikale Venstre over innvandringspolitikken og partiledelsens vegring mot å samarbeide med de borgerlige partiene.

I januar 2009 etablerte han partiet Borgerligt Centrum. Det meste av partiet kom til å følge Ammitzbøll inn i Liberal Alliance i juni samme år. Ammitzbøll var formann i Liberal Alliances folketingsgruppe 2010–2016. Han var økonomi- og innenriksminister i Lars Løkke Rasmussens tredje regjering fra november 2016 til regjeringen gikk av i juni 2019.

Ved folketingsvalget i 2019 ble Liberal Alliance marginalisert. Den sittende partiledelsen hadde ikke den nye folketingsgruppens tillit. Ammitzbøll meldte seg ut samme år. Sammen med Christina Egelund etablerte han partiet Fremad. De klarte ikke å samle inn det nødvendige antallet underskrifter for å stille til valg, og de la ned partiet i oktober 2020.

Han bor i København. Han giftet seg i 2005 med Henning Olsen, som døde i 2016 etter lengre tids kreftsykdom. I 2017 giftet han seg med Kristine Rishøj Bille.

 Æresbevisninger 
I 2006 ble han kåret til «årets politiker» av LGBT Danmark.

I 2015 ble han utnevnt til ridder av Dannebrogordenen.

 Referanser 



 Eksterne lenker 





Kategori:Danske innenriksministre
Kategori:Danske økonomiministre
Kategori:Liberal Alliance-ministre
Kategori:Folketingsmedlemmer fra Liberal Alliance
Kategori:Folketingsmedlemmer fra Radikale Venstre
Kategori:Partiløse folketingsmedlemmer
Kategori:Alumni fra Roskilde Universitet
Kategori:Personer fra Hillerød
Kategori:Riddere av Dannebrogordenen